# อานนท์ นำภา
อานนท์ นำภา (เกิด 18 สิงหาคม พ.ศ. 2527) เป็นทนายความชาวไทย นักเคลื่อนไหวเพื่อสิทธิมนุษยชน เดิมเป็นทนายความ และมีชื่ออยู่ในรายชื่อผู้กระทำผิดกฎหมายในยุคคณะรักษาความสงบแห่งชาติเนื่องจากกิจกรรมทางการเมือง ในการประท้วงในประเทศไทย พ.ศ. 2563–2565 เป็นนักเคลื่อนไหวที่มีชื่อเสียงจากข้อเสนอการปฏิรูปสถาบันกษัตริย์ และเป็นบุคคลระดับแกนนำสำคัญของผู้ประท้วง

 ประวัติ 
เขาเกิดเมื่อวันที่ 18 สิงหาคม พ.ศ. 2527 ที่อำเภอธวัชบุรี (ปัจจุบันพื้นที่ดังกล่าวได้แยกออกมาเป็นอำเภอทุ่งเขาหลวง) จังหวัดร้อยเอ็ด สำเร็จการศึกษาระดับมัธยมศึกษาจากโรงเรียนร้อยเอ็ดวิทยาลัย สำเร็จการศึกษาจากคณะนิติศาสตร์ มหาวิทยาลัยรามคำแหง ต่อมาเอาดีทางด้านสิทธิมนุษยชนใน พ.ศ. 2549 ต่อมาใน พ.ศ. 2551 เขาประกอบอาชีพเป็นทนายความเพื่อสิทธิมนุษยชนและรับว่าความให้จำเลยนักเคลื่อนไหวคนสำคัญ รวมทั้งอำพล ตั้งนพกุล และ จตุภัทร์ บุญภัทรรักษา (ไผ่ ดาวดิน) ระหว่างการชุมนุมของแนวร่วมประชาธิปไตยต่อต้านเผด็จการแห่งชาติ พ.ศ. 2553 ทำให้ถูกตั้งชื่อว่า ทนายเสื้อแดง 

หลังจากการรัฐประหารในประเทศไทย พ.ศ. 2557 เขารับว่าความคดีสิทธิมนุษยชนจำนวนมาก และเริ่มดำเนินกิจกรรมทางการเมืองเองด้วย เขาเป็นหนึ่งในผู้ก่อตั้งและดูแลกองทุนราษฎรประสงค์ ในปี 2558 เขาเป็นผู้ร่วมก่อตั้งกลุ่มพลเมืองโต้กลับ นับแต่นั้นเขาถูกทางการตั้งข้อหาว่าละเมิดกฎหมายหลายข้อหา

 การเคลื่อนไหวทางการเมือง 
thumb|การปราศรัย อานนท์ นำภา วันที่ 3 สิงหาคม 2564
ในการประท้วงในประเทศไทย พ.ศ. 2563 เขาถูกมองว่าเป็นหนึ่งในแกนนำของผู้ประท้วง เป็นผู้ปราศรัยในการชุมนุมหลายครั้ง วันที่ 3 สิงหาคม พ.ศ. 2563 อานนท์เริ่มเป็นที่รู้จักอีกครั้งจากการชุมนุม "เสกคาถาปกป้องประชาธิปไตย" ณ อนุสาวรีย์ประชาธิปไตย โดยกลุ่มมหานครเพื่อประชาธิปไตยและกลุ่มมอกะเสด และมีการพูดถึงข้อเรียกร้องให้ปฏิรูปสถาบันกษัตริย์เป็นครั้งแรก“บ้านเมืองไม่ใช่ของใครคนใดคนหนึ่ง” ทนายอานนท์ เปิดใจหลังถูกแจ้งความกรณีปราศรัยม็อบแฮร์รี่ พอตเตอร์ สืบค้นเมื่อ 6 ธันวาคม พ.ศ. 2564 หลังจากนั้นเขาถูกตั้งข้อหาจากการชุมนุมของเยาวชนปลดแอกที่อนุสาวรีย์ประชาธิปไตยในวันที่ 18 กรกฎาคม 2563 โดยมีข้อหาร่วมทั้งปลุกปั่นให้ขัดขืนอำนาจปกครอง 

ในวันที่ 6 พฤษภาคม พ.ศ. 2564 มีรายงานว่าเขา ติดเชื้อไวรัสโคโรนาสายพันธุ์ใหม่ (SARS-CoV-2)"ทนายอานนท์" ติดเชื้อโควิด-19 เร่งส่ง รพ.ราชทัณฑ์ ภายในเรือนจำ ก่อนรักษาตัว ณ โรงพยาบาลธรรมศาสตร์เฉลิมพระเกียรติ จนหายเป็นปกติ 

18 พฤษภาคม พ.ศ. 2564 มูลนิธิ 18 พฤษภารำลึก หรือ May 18 Memorial Foundation องค์กรส่งเสริมประชาธิปไตยและสิทธิมนุษยชน ประเทศเกาหลีใต้ จัดพิธีมอบรางวัลควังจูเพื่อสิทธิมนุษยชนประจำปี ค.ศ. 2021 ให้กับอานนท์ นำภา โดยเชิญให้อานนท์ร่วมผ่านทางวีดีโอคอนเฟอเรนซ์ แต่ทนายอานนท์ยังรักษาอาการจากเชื้อโควิด19 ที่ติดจากเรือนจำพิเศษกรุงเทพ ที่โรงพยาบาลธรรมศาสตร์ และยังอยู่ในการควบคุมตัว เพราะศาลไม่มีคำสั่งให้ประกันตัว จึงไม่สามารถร่วมพิธีได้มูลนิธิ 18 พ.ค. เกาหลีใต้ จัดพิธีมอบรางวัล ‘กวางจูสิทธิมนุษยชน 2021’ ให้ ‘อานนท์ นำภา’ เที่ยงวันนี้ Matichon Online 2021-05-18 สืบค้นเมื่อ 2021-05-18

วันที่ 28 กุมภาพันธ์ พ.ศ. 2565 อานนท์ นำภา ได้รับการประกันตัวโดยคำสั่งของศาลอาญากรุงเทพใต้ ใน 2 คดี คือคดีม็อบแฮรี่พอตเตอร์บริเวณหน้าหอศิลปวัฒนธรรมแห่งกรุงเทพมหานคร และคดีการฝ่าฝืน พรก.ฉุกเฉินในการชุมนุมเมื่อวันที่ 18 พฤศจิกายน พ.ศ. 2554 บริเวณแยกราชประสงค์ โดยใช้วงเงินในการประกันตัวจำนวน 200,000 บาท และ 100,000 บาท และกำหนดเงื่อนไข 7 ข้อ ห้ามปลุกระดม ห้ามก่อความเสียหายต่อสถาบันพระมหากษัตริย์ ห้ามออกนอกราชอาณาจักร ห้ามออกนอกบ้านพักยามวิกาล ต้องสวมกำไลอิเล็กทรอนิกส์ (EM) และต้องรายงานตัวต่อศาลทุก 30 วัน

 ผลงานเพลง 
 ซิงเกิล (ร่วมกับกลุ่มพลเมืองโต้กลับ) 
 จูบเย้ยจันทร์ (โอชา) (พ.ศ. 2558)
 เอาไม่ลง (พ.ศ. 2558)
 16 เดือนแห่งความหลัง (พ.ศ. 2558)
 อย่างนี้ต้องตีเข่า โหวตไม่เอาแล้วตีตก (พ.ศ. 2559)

 รางวัลและเกียรติยศ 

 รางวัลจารุพงษ์ ทองสินธุ์ เพื่อประชาธิปไตย ประจำปี 2563 โดย สภานักศึกษามหาวิทยาลัยธรรมศาสตร์ (พ.ศ. 2563)‘อานนท์-ไมค์’ คว้ารางวัล ‘จารุพงษ์ ทองสินธุ์’ ลั่น วิญญาณวีรชนมาเกิดในร่างคนรุ่นใหม่ สืบค้นเมื่อ 2021-07-09
รางวัลควังจูเพื่อสิทธิมนุษยชน ประเทศเกาหลีใต้ หรือ 518기념재단 May 18 Memorial Foundation (พ.ศ. 2564)‘อานนท์ นำภา’ คว้ารางวัล ‘กวางจูสิทธิมนุษยชน 2021’ จากประเทศเกาหลีใต้ Matichon Online 2021-14-01 สืบค้นเมื่อ 2021-15-01
 1 ใน 100 บุคคลสร้างแรงกระเพื่อมในสังคม (Time 100 Next) นิตยสาร TIME ประเทศสหรัฐอเมริกา (พ.ศ. 2564)Arnon Nampa(ภาษาอังกฤษ) สืบค้นเมื่อ 2021-02-17
รางวัล "Person of The Year" สาขา Social Movement โดย Thailand Zocial Awards 2021 (พ.ศ. 2564)ผู้ที่ได้รับรางวัล "Person of The Year" สาขา Social Movement ได้แก่ อานนท์ นำภา สืบค้นเมื่อ 2021-04-08